
RAPORT DE SPECIALITATE,

privind aprobarea dobândirii de către Municipiul Timişoara, a imobilului-teren înscris în 
CF nr. 446881 Timișoara ce face obiectul renunţării la dreptul de proprietate de către Societatea VIRIMMORO S.R.L. și Societatea SIDE TRADING S.R.L. și trecerea terenului respectiv din domeniul privat al Municipiului Timișoara în domeniul public al Municipiului Timișoara, cu destinația de teren intravilan destinat pentru drum  


Având în vedere adresa nr. CT2022-004540 din 08.07.2022, înregistrată la Primăria Municipiului Timişoara de către subscrisa Virimmoro S.R.L. și Side Trading S.R.L., prin care ne înştiinţează că renunţă la dreptul de proprietate, asupra imobilului-teren situat în Timişoara, str. Cerna, înscris în CF nr. 446881 Timişoara, nr. cad. 446881 în suprafaţă de 820 mp, reprezentând teren intravilan destinat pentru drum .
Având în vedere, “Declaraţia”, de renunţare la dreptul de proprietate, autentificată sub nr. 319 din 21.06.2022, la Societatea Profesională Notarială „Sică Silvia”, de către Notar Public Sică Silvia, prin care proprietarul tabular al imobilului-teren menţionat mai sus, reprezentat prin domnul Cuzma Romulus-Moise, în calitate de administrator al Societății Side Trading S.R.L. declară că renunţă la dreptul de proprietate asupra acestuia. Totodată declară că, imobilul-teren, este grevat de servituţi în favoarea E-Distribuție Banat S.A. și Delgaz Grid S.A.
Având în vedere, “Declaraţia”, de renunţare la dreptul de proprietate, autentificată sub nr. 318 din 21.06.2022, la Societatea Profesională Notarială „Sică Silvia”, de către Notar Public Sică Silvia, prin care proprietarul tabular al imobilului-teren menţionat mai sus, reprezentat prin domnul Riga Vincent Jean F, în calitate de administrator al Societății Virimmoro S.R.L. declară că renunţă la dreptul de proprietate asupra acestuia. Totodată declară că, imobilul-teren, este grevat de servituţi în favoarea E-Distribuție Banat S.A. și Delgaz Grid S.A.    
În vederea îndeplinirii prevederilor HCLMT nr. 149/24.04.2017 privind aprobarea PUZ ”Locuințe colective, servicii, comerț”Bd. Iosif Bulbuca este necasară aprobarea dobândirii de către Municipiul Timişoara, a imobilului-teren înscris în CF nr. 446881 Timișoara nr. cad. 446881 ce face obiectul renunţării la dreptul de proprietate de către Societatea Side Trading S.R.L. și Virimmoro S.R.L. şi totodată, trecerea terenului respectiv, din domeniul privat în domeniul public al Municipiului Timişoara, cu destinaţia de “teren intravilan destinat pentru drum ”.
În conformitate cu prevederile art. 889 din Codul Civil, „proprietarul poate renunţa la dreptul său printr-o declaraţie autentică notarială înregistrată la biroul de cadastru şi publicitate imobiliară pentru a se înscrie radierea dreptului”, iar municipiul “poate cere înscrierea dreptului de proprietate în folosul său, în baza hotărârii consiliului local, cu respectarea dispoziţiilor legale privind transferul drepturilor reale imobiliare.”
În conformitate cu prevederile art. 562, alin. 2 din Codul Civil, în CF nr. 446881 Timișoara a fost notată declaraţia de renunţare. 
În baza art. 553, alin. 2 din Codul Civil, “Imobilele cu privire la care s-a renunţat la dreptul de proprietate conform art.562 alin.2, intră în domeniul privat al comunei, oraşului sau municipiului, prin hotărârea consiliului local”.
            Având în vedere cele menţionate mai sus şi faptul că, din declaraţia proprietarului şi înscrisul din cartea funciară, rezultă că, destinaţia imobilului-teren este, ”teren intravilan destinat pentru drum ”, în temeiul art. 286, alin. 4 şi a pct. I din Anexa nr. 4, din OUG nr. 57 din 03.07.2019 - privind Codul administrativ, înaintăm spre dezbaterea și aprobarea Consiliului Local al Municipiului Timişoara, proiectul de hotărâre privind aprobarea dobândirii de către Municipiul Timişoara, a imobilului-teren înscris în CF nr. 446881 Timișoara ce face obiectul renunţării la dreptul de proprietate de către Societatea VIRIMMORO S.R.L. și Societatea SIDE TRADING S.R.L. și trecerea terenului respectiv din domeniul privat al Municipiului Timișoara în domeniul public al Municipiului Timișoara, cu destinația de teren intravilan destinat pentru drum.  

